МОТИВИ

към предложението за Правила за субсидиране на превозвачите, които извършват превоз 
на пътници по нерентабилни автобусни линии до населените места в Община Две могили
	 
 
1. Причини, налагащи приемането на Правила за субсидиране на превозвачите, които извършват превоз на пътници по нерентабилни автобусни линии до населените места в Община Две могили 
 
Причината налагаща приемането на Правила за субсидиране на превозвачите, които извършват превоз на пътници по нерентабилни автобусни линии до населените места в Община Две могили е нуждата от допълнително субсидиране на автобусните линии, което да се осъществява по ясен и прозрачен начин. 
През последните години населението живеещо на територията на Община Две могили намалява. Намаляването на броя на населението, както в града, така и по селата води и до намаляване на пътниците, ползващи автобусен превоз, съответно на приходите, реализирани от изпълнителите на линиите от общинската транспортна схема. В същото време във всички населени места на Общината, продължава да има граждани, на които следва да бъде осигурен достъп до обществен превоз с оглед на жизнените и социалните му нужди. От друга страна промяната в икономическите условия, при които бива осъществяван обществения превоз на територията на Община Две могили доведе до занижен интерес от страна на превозвачите, което постави редица проблеми, свързани с осигуряване на обществения превоз, особено на този от и за малките населени места. Наложи се промяна в транспортната схема и едновременно с това да бъде намерен механизъм, чрез който да бъдат намалени загубите на превозвачите, осъществяващи обществения превоз по линиите от общинската транспортна схема, като същевременно да не се допуска свръхкомпенсирането на тези загуби. Създаването на предложените Правила е продиктувано именно от тези проблеми, а правилата, предвидени в тях биха могли до голяма степен да ги решат.  
При изработване на проекта на Правила за субсидиране на превозвачите, които извършват превоз на пътници по нерентабилни автобусни линии до населените места в Община Две могили са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 
            Принцип на необходимост – приемането на Правилата е необходимо с оглед осигуряването на достъп на населението на Община Две могили до качествена и сигурна обществена услуга от общ интерес – обществен транспорт.  
Принцип на обоснованост – Проектът за Правилата е обоснован с оглед необходимостта от приемането на подобен нормативен акт, неговите цели и с оглед обществените потребности на гражданите на Община Две могили. 
Принцип на предвидимост и откритост – проектът и мотивите ще бъдат публикувани на официалния сайт на Община Две могили за становища и предложения от заинтересованите лица.  
Принципът на съгласуваност – предлаганият проект на Правилата е съгласуван със служителите на всички звена от Общинска администрация – Две могили, чиято дейност е свързана с прилагането на посочения нормативен акт.  
 Принцип на субсидиарност, пропорционалност и стабилност - при изработването на проекта на Правилата е спазена разпоредбата на чл. 18а от Закона за нормативните актове, както и разпоредбите на Глави II и III от Закона за нормативните актове. Извършена е частична предварителна оценка на въздействието. 
 	 	 
2. Цели, които се поставят с приемането на Правила за субсидиране на превозвачите, които извършват превоз на пътници по нерентабилни автобусни линии до населените места в Община Две могили 
 
 	Осигуряване на възможност за намаляване на загубите на превозвачите, осъществяващи обществения превоз по линиите от общинската транспортна схема, като същевременно да не се допуска свръхкомпенсиране на тези загуби, което ще доведе до осигуряване на по-качествен и сигурен обществен транспорт в Община Две могили. 
 
3. Финансови и други средства, необходими за прилагане на Правила за субсидиране на превозвачите, които извършват превоз на пътници по нерентабилни автобусни линии до населените места в Община Две могили 
 
Община Две могили организира осигуряването на превоз на пътници до населените места от общината съобразно нуждите по отделни направления. Обществения превоз се явява услуга от общ икономически интерес. С оглед гарантиране на непрекъснато предоставяне на тази услуга ежегодно в бюджета на община Две могили за съответната година се предвиждат средства, които се предоставят на превозвачите под формата на субсидия за междуселищните превози от общинската транспортна схема.  
 
4. Очаквани резултати от приемане на Правила за субсидиране на превозвачите, които извършват превоз на пътници по нерентабилни автобусни линии до населените места в Община Две могили 
 
       Привеждане на нормативната база на Община Две могили в съответствие с националното законодателство, конкретизиране на националните норми в съответствие с спецификите на Община Две могили, свеждане до минимум на инциденти, злоупотреби и други незаконни действия на територията на общината 
 
5. Анализ за съответствието с правото на Европейския съюз 
Предлаганият проект за Правила е разработен в съответствие с европейското законодателство, Европейската харта за местно самоуправление и директивите на Европейската общност, свързани с тази материя. 
Европейското законодателство е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с предлаганите правила.  
 
 
[bookmark: _GoBack]Съгласно изискването на чл. 66 от Административнопроцесуалния кодекс, проектът на правила и мотивите са публикувани на интернет страницата на Община Две могили. По този начин на заинтересованите лица се предоставя възможност да направят своите предложения и становища в 30-дневен срок от публикуването на настоящото предложение в Центъра за административното обслужване на Община Две могили или на e-mail адрес: obshtina@dvemogili.egov.bg
 
 
 
 
 
 
 
 
ЧАСТИЧНА ПРЕДВАРИТЕЛНА ОЦЕНКА НА ВЪЗДЕЙСТВИЕТО на 
Правила за субсидиране на превозвачите, които извършват превоз на пътници по нерентабилни автобусни линии до населените места в Община Две могили 
 
І. Основания за законодателна инициатива: 
 С предложението за приемане на Правила за субсидиране на превозвачите, които извършват превоз на пътници по нерентабилни автобусни линии до населените места в Община Две могили се цели осигуряване на възможност за намаляване на загубите на превозвачите, осъществяващи обществения превоз по линиите от общинската транспортна схема, като същевременно да не се допуска свръхкомпенсирането на тези загуби, което ще доведе до осигуряване на по-качествен и сигурен обществен транспорт в Община Две могили. 
 
ІІ. Заинтересовани групи 
1.Общинска администрация гр. Две могили 
2.Превозвачите, осъществяващи или имащи намерение да осъществяват обществения транспорт на територията на Община Две могили 
3.Гражданите на Община Две могили  
 
ІІІ. Анализ на разходите и ползите:  
Приемането и прилагането на правилата е свързано с осигуряване на средства от общинския бюджет за субсидиране на междуселищните превози от общинската транспортна схема. Разходите предвидени в общинския бюджет и направени на основание правилата ще гарантират изпълнението на транспортната схема на общината и предоставянето на услуга от общ икономически интерес. Ползите са, че населението ще получава услугата пътнически превоз независимо от рентабилността на отделните маршрутни линии. 
 
ІV. Административна тежест и структурни промени:  
Предлаганата промяна не води до увеличаване на административната тежест, съответно до необходимост от създаване на нови административни структури, както и извършването на административни промени.
 
V. Въздействие върху нормативната уредба 
За прилагането на направеното предложение няма необходимост от непосредствени или последващи промени в други нормативни актове.

